Illum nistgħu naraw il-programmi favoriti tagħna meta rridu, fejn irridu. Żminijiet ġodda jirrikjedu regoli awdjoviżivi ġodda, biex jiġu protetti t-tfal u l-konsumaturi. Bħala riżultat tal-aġġornamenti mill-UE għar-regoli tagħha dwar is- servizzi tal-media awdjoviżiva , it-televiżjoni tradizzjonali u servizzi ġodda bħax-xandir fuq talba ser jikkompetu b'kundizzjonijiet ekwi. Għall-ewwel darba l-pjattaformi ta' video sharing ser ikunu wkoll soġġetti għal regoli li jiżguraw li l-ispettaturi, u b'mod partikolari l-minorenni, ikunu protetti aħjar minn kontenut vjolenti jew ta' ħsara jew diskors ta' mibegħda. Ir-regoli l-ġodda għandhom ukoll l-għan li jżidu d-diversità kulturali u jippromwovu kontenut Ewropew billi jintroduċu kwota ta' mill-inqas 30% ta' kontenut Ewropew fil-katalgu tal-fornituri ta' servizzi fuq talba tal-media awdjoviżiva. Il-Kunsill adotta d-direttiva l-ġdida fis-6 ta' Novembru. Dan huwa l-aħħar pass fil-proċess leġislattiv. Id-direttiva l-ġdida timmodifika direttiva eżistenti dwar il-forniment ta' servizzi tal-media awdjoviżiva tal-2010. Minn dakinhar 'l hawn, is-suq tas-servizzi tal-media awdjoviżiva evolva b'mod sinifikanti. Bl-iżviluppi tekniċi rapidi faqqsu tipi ġodda ta' servizzi, l-abitudnijiet tat-telespettaturi nbidlu u l-kontenut iġġenerat mill-utent sar aktar importanti. Il-qafas legali issa qed jiġi aġġornat biex jittieħed kont ta' dawn l-iżviluppi. Servizzi tal-media awdjoviżiva: ftehim rigward direttiva dwar il-protezzjoni tal-minorenni, l-ispinta għall-kompetittività u l-promozzjoni tal-kontenut Ewropew (stqarrija għall-istampa, 13/06/2018) Passi li jmiss Din id-direttiva ser tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali tal-UE. L-istati membri ser ikollhom 21 xahar biex jittrasponu d-direttiva fil-leġislazzjoni nazzjonali. It-test sħiħ tad-direttiva l-ġdida Dikjarazzjonijiet mill-istati membri Aktar informazzjoni dwar is-servizzi tal-media awdjoviżiva Ara l-paġna tal-laqgħa